На прапанову Людмілы Шышко едзем на адзіную тут малочнатаварную фэрму, што цягам апошніх двух гадоў цалкам перайшла на самазабесьпячэньне. У выніку заробак чатырох даярак вырас з прыкладна 150-ці тысяч да 800-от. Малака ў мінулым годзе атрымалі найбольш у Дзяржынскім раёне. Гутару з загадчыцай фэрмы Сьвятланай Губаравай ды лепшай даяркай Сьвятланай Тарбецкай. Ейны рэкорд – 7 342 літры ад каровы за год. Да яе напачатку й зьвяртаюся.